A comprensión d'os maorís d'o desenvolique de l'universo yera esprisada en forma chenealochica. Istas chenealochías existen en numerosas versions, en as que se repiten determinaus temas simbolicos. "A evolución puet estar conectada a una serie de periodos d'oscuridat (pō) u vueito (kore), cadagún enumerau en secuencia u calificau seguntes un termín descriptivo. En bells casos os periodos d'oscuridat son seguius por periodos de luz (ao). En atras versions a evolución de l'universo ye comparable a un árbol y a suya base con radices prencipals, ramificacions d'as radices y pelos en as radices. En atro enfoque se contimpara a evolución con o desenvolique d'un nino en o vientre, tal como en a seqüencia “a busqueda, a concepción, o creiximiento, o sentimiento, o pensamiento, l'esmo, o deseyo, o conoiximiento, a forma, a vida independient”. Beluns u totz istos temas pueden apareixer en a mesma chenealochía" (Biggs 1966:448).